open-index/open-wikipedia-markdown huggingface dataset:
สวนเพชรกาญจนารมย์

**สวนเพชรกาญจนารมย์** เป็นสวนหมู่บ้าน ในความดูแลของกรุงเทพมหานคร ตั้งอยู่ในพื้นที่แขวงบางแคเหนือ เขตบางแค กรุงเทพมหานคร

สวนเพชรกาญจนารมย์ มีเนื้อที่ประมาณ 9 ไร่เศษ ตั้งอยู่บริเวณใต้สะพานข้ามทางแยกหน้าห้างสรรพสินค้าเดอะมอลล์บางแค มีถนน 2 สายตัดผ่าน คือ ถนนเพชรเกษมตัดกับถนนกาญจนาภิเษก ภายในเป็นพื้นที่สวนพักผ่อนหย่อนใจ มีลานกิจกรรม ทางวิ่ง พื้นที่ออกกำลังกาย ยังจัดทำสวนในรูปแบบสวนอาเซียน มีกังหันลมพลังงานแสงอาทิตย์ และติดตั้งระบบไฟฟ้าโซลาร์เซลล์ เพื่อประหยัดพลังงานลดค่าใช้จ่ายด้านสาธารณูปโภค และมีบึงน้ำขนาดใหญ่อยู่ใจกลาง พร้อมกับศาลาและทางเดินลงไปด้วย  เปิดให้บริการทุกวัน ตั้งแต่เวลา 05.00-21.00 น. 

เดิมทีสวนเพชรกาญจนารมย์ เป็นสวนสาธารณะที่ถูกปล่อยให้รกร้าง เป็นพื้นที่ของกรมทางหลวง และยังไม่มีชื่อเรียกอย่างเป็นทางการ จึงเรียกกันโดยทั่ว ๆ ไปว่า "สวนสาธารณะหน้าเดอะมอลล์บางแค" และได้ใช้เป็นสถานที่จัดเวทีปราศรัยหาเสียงในการเลือกตั้งในแต่ละครั้ง ต่อมาภายหลังเหตุการณ์มหาอุทกภัยในปี พ.ศ. 2554 จึงได้มีการบูรณะปรับปรุงใหม่ด้วยงบประมาณกว่า 10 ล้านบาท และมีพิธีเปิดในวันที่ 30 กันยายน พ.ศ. 2557 โดยมี ม.ร.ว.สุขุมพันธุ์ บริพัตร ผู้ว่าราชการกรุงเทพมหานครเป็นประธาน

บึงน้ำขนาดใหญ่ภายในสวนเพชรกาญจนารมย์ ยังสามารถใช้ประโยชน์เป็นแก้มลิงหรือที่กักเก็บน้ำสำหรับแก้ปัญหาเมื่อเกิดอุทกภัยหรือน้ำท่วมได้อีกด้วย

## อ้างอิง

## แหล่งข้อมูลอื่น
* 

หมวดหมู่:สวนสาธารณะในกรุงเทพมหานคร
หมวดหมู่:สิ่งก่อสร้างในเขตบางแค
ไลต์เฮาส์แฟมิลี

**ไลต์เฮาส์แฟมิลี** () เป็นวงดนตรีแนวป็อปจากอังกฤษ ประกอบด้วยทุนเด ไบเยวู นักร้องนำและพอล ทัคเกอร์ มือคีย์บอร์ด อัลบั้มแรกของพวกเขา *Ocean Drive* อยู่ในอันดับที่ 3 ของชาร์ต UK Top 40 นานกว่า 29 สัปดาห์ มีเพลงฮิตเช่น "Lifted", "Ocean Drive" และ "Goodbye Heartbreak" ต่อมาในปี ค.ศ. 1997 พวกเขาออกอัลบั้มที่สอง *Postcards from Heaven* ขึ้นสู่อันดับที่ 2 ของชาร์ต UK Top 40 นานกว่า 84 สัปดาห์ มีเพลงที่เป็นที่รู้จักดีคือ "High" (อันดับที่ 1 ของชาร์ต ARIA Charts ในออสเตรเลีย, อันดับที่ 4 ของ UK Singles Chart) หลังจากพวกเขาออกอัลบั้มสุดท้าย *Whatever Gets You Through the Day* ในปี ค.ศ. 2001 ไลต์เฮาส์แฟมิลีก็แยกวง ไบเยวูกลายเป็นศิลปินเดี่ยว ส่วนทัคเกอร์เข้าเป็นสมาชิกวง The Orange Lights

ในปี ค.ศ. 2010 ไบเยวูและทัคเกอร์กลับมารวมตัวกันอีกครั้ง และออกทัวร์คอนเสิร์ตในสหราชอาณาจักรและไอร์แลนด์ในเดือนกุมภาพันธ์และมีนาคม ค.ศ. 2011 ต่อมาในปี ค.ศ. 2019 พวกเขาประกาศว่าอัลบั้มที่ 4 *Blue Sky in Your Head* จะวางจำหน่ายในวันที่ 5 กรกฎาคม ปีเดียวกัน ซิงเกิลแรกของอัลบั้ม "My Salvation" เผยแพร่ในวันที่ 21 มีนาคม

## อัลบั้มเพลง
* 1995 - *Ocean Drive*
* 1997 - *Postcards from Heaven*
* 2001 - *Whatever Gets You Through the Day*
* 2019 - *Blue Sky in Your Head*

## อ้างอิง

หมวดหมู่:กลุ่มดนตรีสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2536
หมวดหมู่:วงกลุ่มสองสัญชาติอังกฤษ
หมวดหมู่:กลุ่มดนตรีจากนิวคาสเซิลอะพอนไทน์
ประพัฒน์ กฤษณจันทร์

พลเรือเอก **ประพัฒน์ กฤษณจันทร์** (11 มกราคม พ.ศ. 2473 – 12 กุมภาพันธ์ พ.ศ. 2540) อดีตรัฐมนตรีว่าการกระทรวงกลาโหม ในรัฐบาลอานันท์ ปันยารชุน อดีตผู้บัญชาการทหารเรือ และอดีตรองหัวหน้าคณะรักษาความสงบเรียบร้อยแห่งชาติ

## ประวัติ
ประพัฒน์ เกิดเมื่อวันที่ 11 มกราคม พ.ศ. 2473 ที่ตำบลชนะสงคราม อำเภอพระนคร จังหวัดพระนคร เป็นบุตรร้อยตำรวจตรี สนั่น กับนางอรสา กฤษณจันทร์ ด้านครอบครัวสมรสกับคุณหญิงศรีศิริ กฤษณจันทร์ 

สำเร็จการศึกษาระดับประถมศึกษาจากโรงเรียนอำนวยศิลป์ และการศึกษาวิชาทหารที่โรงเรียนนายเรือ

## การทำงาน
หลังจากนั้นจึงเข้ารับราชการในกองทัพเรือจบมียศสูงสุดที่ พลเรือเอก และดำรงตำแหน่งผู้บัญชาการทหารเรือ

ในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ ประพัฒน์ ได้เข้าร่วมทำการรัฐประหารด้วย และได้รับตำแหน่งรองหัวหน้าคณะรักษาความสงบเรียบร้อยแห่งชาติ ต่อมาเขาได้รับตำแหน่งรัฐมนตรีว่าการกระทรวงกลาโหม ในรัฐบาลอานันท์ ปันยารชุน

ประพัฒน์ ถึงแก่อนิจกรรมเมื่อวันที่ 12 กุมภาพันธ์ พ.ศ. 2540 มีพิธีพระราชทานเพลิงเมื่อวันที่ 31 มกราคม พ.ศ. 2541 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

## ยศทหารและกองอาสารักษาดินแดน
* พลเอก พลเรือเอก พลอากาศเอก
* นายกองเอก

## เครื่องราชอิสริยาภรณ์

### เครื่องราชอิสริยาภรณ์ไทย

### ต่างประเทศ

*  :
** พ.ศ. 2530 - 80x80px ครอสออฟเนเวิลเมอริท ชั้นที่ 1 (ประดับขาว)
*  :
** พ.ศ. 2532 - 80x80px ลีเจียนออฟเมอริต ชั้นผู้บังคับบัญชา
*  :
** พ.ศ. 2534 - 80x80px เครื่องราชอิสริยาภรณ์มงคลรัตน์ ชั้นที่ 1

## อ้างอิง

หมวดหมู่:ทหารเรือชาวไทย
หมวดหมู่:ผู้บัญชาการทหารเรือไทย
หมวดหมู่:ทหารบกชาวไทย
หมวดหมู่:ทหารอากาศชาวไทย
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:นักการเมืองไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากโรงเรียนนายเรือ
หมวดหมู่:รัฐมนตรีว่าการกระทรวงกลาโหมไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรมาลา
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:พลเรือเอกชาวไทย
หมวดหมู่:พลเรือเอกกองทัพเรือไทย
อิการิ ชินจิ

**อิการิ ชินจิ** () เป็นตัวละครในการ์ตูนชุด *[[อีวานเกเลียน]]* โดยผู้กำกับฮิเดะอะกิ อันโนะ รับบทบาทเป็นตัวเอกของเรื่องตั้งแต่เริ่มฉายครั้งแรกในปี 2538 ชินจิซึ่งเป็นเด็กนักเรียนธรรมดาที่โดดเดี่ยวถูกอิการิ เก็นโด บิดาของตัวเองซึ่งเป็นผู้บัญชาการเนิร์ฟเรียกตัวไปเพื่อประจำการเป็นนักบินของอีวานเกเลียน หมายเลข 01 ในขณะที่เมืองนีโอโตเกียว-03 กำลังถูกสิ่งมีชีวิตที่เรียกว่าเทวทูตบุกโจมตี ภายหลังเหตุการณ์สงบลง ชินจิเริ่มใช้ชีวิตนีโอโตเกียว-03 และเริ่มมีเพื่อนในรั้วโรงเรียน

ผู้กำกับอันโนะได้อธิบายถึงตัวละครนี้ว่า ชินจิเป็นเด็กที่ชอบปลีกตัวเองจากสังคม และคิดว่าตัวเองไม่เป็นที่ต้องงการของใคร ๆ ถึงตัวเขาจะตายไปก็ไม่เป็นไร นอกจากนี้ผู้กำกับอันโนะยังอธิบายอีกว่า ชินจิกับคัตสึรางิ มิซาโตะ มีสิ่งที่เหมือนกันคือ ทั้งคู่ต่างกลัวการถูกทำให้เจ็บปวด 

หมวดหมู่:ตัวละครที่เป็นเมคาไพลอต
หมวดหมู่:ตัวละครภาพยนตร์ไซไฟ
หมวดหมู่:ตัวละครเด็กที่เป็นเหยื่อการกระทำทารุณ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2538
นางิสะ คาโอรุ

**นางิสะ คาโวรุ** ()  เป็นตัวละครในการ์ตูนชุด *[[อีวานเกเลียน]]* โดยผู้กำกับ ฮิเดอากิ อันโนะ คาโอรุเป็นตัวละครที่มีบทน้อยมากในเรื่องแต่กลับเป็นตัวละครสำคัญที่สุดตัวหนึ่งของเรื่อง และได้รับความนิยมสูง  ปรากฏตัวครั้งแรกในภาคทีวี เมื่อคาโอรุถูกส่งมาที่เนิร์ฟในฐานะนักบินเพื่อทดแทน โซรีว อาสึกะ เด็กคนที่สอง ที่ไม่สามารถบังคับอีวาได้อีก คาโอรุเป็นร่างที่สถิตย์วิญญาณของอัครเทวทูต *อาดัม* และเขายังเป็นเทวทูตตนที่ 17 ที่มีชื่อว่า **ทาบริส** (Tabris) สามารถเคลื่อนไหวและควบคุมทุกสิ่งได้ดั้งใจต้องการ และยังมีสนามพลังเอ.ที. ที่แข็งแกร่งที่สุดในบรรดาเทวทูตทุกตน ทำให้คาโอรุสามารถควบคุมอีวา-02 บุกลงไปถึงเซ็นทรัลด็อกมาเพื่อหวังจะรวมร่างกับอาดัม แต่เมื่อไปถึงกลับพบว่าเทวทูตในเซ็นทรัลด็อกมากลับเป็นลิลิธแทน คาโอรุจึงยอมให้ชินจิที่ตามมาสังหารเขา แม้ชินจิจะไม่เต็มใจ ถึงแม้จะสูญเสียกายเนื้อแต่ด้วยความที่เขามีวิญญาณของอาดัมซึ่งเป็นอัครเทวทูต ทำให้จิตและความทรงจำของเขาคงอยู่ได้ตลอดกาล

ในภาค*[[อีวานเกเลียน: รีบิวด์ออฟอีวานเกเลียน|รีบิวด์ออฟอีวานเกเลียน]]* คาโอรุในฐานะเทวทูตตนที่หนึ่งฟื้นขึ้นมาบนฐานปฏิบัติการดวงจันทร์ของเซเล่พร้อมความปรารถนาของเขาที่อยากให้ชินจิมีความสุข เขาเป็นคนที่ขับ อีวา มาร์ก-06 เขวี้ยงหอกแคซิอุสมาหยุดยั้ง Near 3rd impact เอาไว้ ภายหลังจากที่ชินจิหลับไป 14 ปีและพื้นขึ้นมา คาโอรุเป็นเพียงคนเดียวที่ทำดีกับชินจิในวันที่เขาไม่เหลือใคร ในที่สุดคาโอรุก็กลายเป็นคนที่ชินจิเปิดใจและไว้ใจมากที่สุด

ในญี่ปุ่น คาโอรุเป็นตัวละครชายยอดนิยมอันดับสองในปี 1997 จากการสำรวจของ *Animage poll* และเป็นตัวละครชายแห่งปีอันดับที่หก ในปี 1988 I และเป็นตัวละครชายยอดนิยมสูงสุดอันดับสอง (เช่นเดียวกับในปี 1997) จากการสำรวจของนิตยสาร *Newtype* ในปี 2010 รองจากอิคาริ ชินจิ ที่ได้อันดับหนึ่ง

## อ้างอิง

หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2539
หมวดหมู่:ตัวละครที่เป็นลูกผสมสิ่งมีชีวิตนอกโลก–มนุษย์
หมวดหมู่:ตัวละครที่เป็นทูตสวรรค์
หมวดหมู่:ตัวละครที่เป็นเมคาไพลอต
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
เขียว พอนนารี

**เขียว พอนนารี** หรือ **เขียว ปนนารี** () เป็นภรรยาคนแรกของพล พต และเป็นพี่สาวของเขียว ธิริทธ์และเป็นพี่ภรรยาของเอียง ซารี เกิดที่จังหวัดพระตะบองเมื่อ พ.ศ. 2463 แก่กว่าน้องสาวของเธอถึง 12 ปี พ่อของเธอเป็นผู้พิพากษาและอพยพมายังพระตะบองระหว่างสงครามโลกครั้งที่สองพร้อมกับเชื้อพระวงศ์ฝ่ายหญิง พนนารีจบการศึกษาจากโรงเรียนสีสุวัตถิ์เมื่อ พ.ศ. 2483 และเป็นหญิงชาวกัมพูชาคนแรกที่สำเร็จการศึกษาในระดับปริญญาตรี

ใน พ.ศ. 2492 พนนารีเดินทางไปยังปารีสเพื่อศึกษาต่อทางด้านภาษาเขมรที่ปารีสพร้อมกับน้องสาว ธิริทธ์ได้แต่งงานกับเอียง ซารีที่ปารีสเมื่อ พ.ศ. 2494 หลังจากกลับมายังกัมพูชา พนนารีได้แต่งงานกับลต ซอหรือพล พตเมื่อ พ.ศ. 2499 พนนารีได้เป็นครูที่โรงเรียนสีสุวัตถิ์ ส่วนพล พตเป็นครูที่โรงเรียนจำเริญวิเชียซึ่งเป็นโรงเรียนเอกชน

ข้อมูลเกี่ยวกับบทบาทของพนนารีในพรรคช่วงแรกมีไม่มากนัก เธอได้เป็นเลขาธิการทั่วไปของพรรคประจำจังหวัดกำปงธมเมื่อ พ.ศ. 2516 และได้เป็นประธานสมาคมสตรีกัมพูชาประชาธิปไตยเมื่อ พ.ศ. 2519 พนนารีมีอาการของโรคจิตเภทเรื้อรังตั้งแต่ราว พ.ศ. 2518 เธอหวาดระแวงมากและเชื่อว่าชาวเวียดนามพยายามลอบฆ่าเธอและสามี พล พตหย่าขาดจากเธอใน พ.ศ. 2522 หลังจากที่เวียดนามรุกรานกัมพูชาและแต่งงานใหม่ พนนารีอยู่ภายใต้การดูแลของน้องสาว ต่อมา ใน พ.ศ. 2539 เธอและน้องสาวและน้องเขยได้รับการอภัยโทษจากรัฐบาลกัมพูชา เธอต้องอยู่ภายใต้การดูแลของน้องสาวจนเสียชีวิตที่ไพลินเมื่อ 1 กรกฎาคม พ.ศ. 2546
## อ้างอิง

* Elizabeth Becker : *Khieu Ponnary, 83, First Wife Of Pol Pot, Cambodian Despot*, in New York Times, July 3, 2003, pA20 (the same in International Herald Tribune, July 4, 2003 p7)
* *Khieu Ponnary; Obituary*, in The Times, London, July 8, 2003 p31
* Philip Short. *Pol Pot: Anatomy of a Nightmare.* Henry Hot and Company, 2005.

หมวดหมู่:บุคคลจากจังหวัดพระตะบอง
หมวดหมู่:นักการเมืองกัมพูชา
หมวดหมู่:นักเขียนชาวกัมพูชา
หมวดหมู่:ผู้ที่เป็นโรคจิตเภท
หมวดหมู่:พล พต
ยานิส วารูฟากิส

**ยานิส วารูฟากิส** (; ; เกิด 24 มีนาคม 2504) เป็นนักเศรษฐศาสตร์ชาวกรีก ดำรงตำแหน่งรัฐมนตรีว่าการกระทรวงการคลังแห่งประเทศกรีซในปี 2558 ในการเลือกตั้งทั่วไปเดือนมกราคม 2558 เขาได้รับเลือกตั้งเข้ารัฐสภากรีก เป็นตัวแทนพรรคซีรีซา และดำรงตำแหน่งในรัฐบาลใหม่อาเลกซิส ซีปรัสอีกสองวันถัดมา คือ วันที่ 27 มกราคม 2558 เขาเป็นนักเศรษฐศาสตร์การเมือง ศาสตราจารย์และผู้ประพันธ์ และมีสัญชาติกรีก-ออสเตรเลีย 

วารูฟากิสเป็นผู้เข้าร่วมการอภิปรายปัจจุบันเรื่องวิกฤตโลกและทวีปยุโรป ผู้ประพันธ์*เดอะโกลบอลมิโนทอร์* และตำราวิชาการหลายเล่มในวิชาเศรษฐศาสตร์และทฤษฎีเกม เป็นศาสตราจารย์ทฤษฎีเศรษฐศาสตร์ที่มหาวิทยาลัยเอเธนส์และที่ปรึกษาเอกชนให้บริษัทแวลฟ์ 

## อ้างอิง

หมวดหมู่:นักเศรษฐศาสตร์ชาวกรีก
หมวดหมู่:ศิษย์เก่าจากมหาวิทยาลัยเบอร์มิงแฮม
หมวดหมู่:ศิษย์เก่าจากมหาวิทยาลัยเอสเซกซ์
หมวดหมู่:นักการเมืองกรีก
หมวดหมู่:นักสังคมนิยมแบบอิสรนิยม
หมวดหมู่:บุคคลจากเอเธนส์
พระเจ้าแท่นคำ

**พระเจ้าแท่นคำ** หรือ **พระยาสุวรรณบัลลังก์** (ค.ศ. 1455-1486) เป็นพระมหากษัตริย์ล้านช้างใน ค.ศ. 1479 ถึง 1486 ตลอดรัชกาลของพระองค์ บ้านเมืองสงบสุขและมีการบูรณะบ้านเมือง หลังการรุกรานครั้งใหญ่โดยกองทัพ Đại Việt ของจักรพรรดิเล ทั้ญ ตง พระองค์ขึ้นครองราชย์ใน ค.ศ. 1479 หลังพระเจ้าไชยจักรพรรดิแผ่นแผ้วสละราชสมบัติเพื่หนีออกจากเมืองซวา เมืองหลวงของอาณาจักร ก่อนที่กองทัพ Đại Việt จะมาถึง ก่อนขึ้นครองราชย์พระองค์เคยดำรงตำแหน่งผู้ว่าราชการเมืองด่านซ้าย พงศาวดารลาวบันทึกว่า พระองค์ทรงบัญชาการกองทัพลาวในยุทธการที่ Pakphun ซึ่งกองทัพที่รุกรานถูกหยุดและต้องล่าถอยกลับไปยังเวียดนาม

## พระราชประวัติ
พระเจ้าแท่นคำเสด็จพระราชสมภพใน ค.ศ. 1455 พระองค์ได้รับการแต่งตั้งให้เป็นผู้ว่าราชการเมืองด่านซ้าย (ปัจจุบันอยู่ในอำเภอด่านซ้าย จังหวัดเลย ประเทศไทย) และกลายเป็นที่จดจำในประวัติศาสตร์ลาวในฐานะวีรบุรุษในการรุกรานของ Đại Việt

พระเจ้าไชยจักรพรรดิแผ่นแผ้วยังคงอยู่ที่เชียงคานจนกระทั่งสวรรคตใน ค.ศ. 1481 พระเจ้าแท่นคำทรงเข้าพิธีฌาปนกิจของพระราชบิดาและสร้างสถูปเก็บรักษาพระอัฐิที่เชียงคาน พระเจ้าแท่นคำสถาปนาความสัมพันธ์อันร่วมรื่นกับอาณาจักรล้านนา และทรงอุทิศตนในการบูรณะเมืองหลวงที่เสียหายในช่วงรุกรานอย่างหนัก พระเจ้าแท่นคำสวรรคตโดยไม่มีรัชทายาทใน ค.ศ. 1486 ราชเสนาจึงแต่งตั้งให้ เจ้า Tieng Lakon พระอนุชา ขึ้นครองราชย์ในพระนามพระยาหล้าแสนไทไตรภูวนาถ

## อ้างอิง

## อ่านเพิ่ม

*
*
*
* มหาบุนมี เทบสีเมือง. ความเป็นมาของชนชาติลาว เล่ม 2 อาณาจักรลาวล้านช้างตอนต้น. แปลโดย ไผท ภูธา. กทม. สุขภาพใจ. 2554 หน้า 244 – 245

หมวดหมู่:พระมหากษัตริย์ล้านช้าง
หมวดหมู่:ราชวงศ์ล้านช้าง
รายชื่อตอนในอีวานเกเลียน มหาสงครามวันพิพากษา

### ตอนจบฉบับสมบูรณ์
ตอนที่ 25 "จุดจบสิ้น" และ 26 "ผู้ที่เรียกหาความรัก" ในฉบับโทรทัศน์นั้น เป็นตอนจบที่มีเนื้อหารวบรัดมากเกินไป และมีข้อบกพร่องหลายๆอย่าง ทำให้ถือว่าตอนที่ 25 และ 26 ในฉบับโทรทัศน์นั้นเป็น "ตอนจบที่ไม่สมบูรณ์" ทางทีวีโตเกียวจึงร่วมมือกับไกแน็กซ์ ทำตอนจบขึ้นมาใหม่ออกฉายในฉบับภาพยนตร์ นั่นก็คือ ***[[อีวานเกเลียน: ปัจฉิมภาค]]*** ผู้ชมที่ติดตามทีหลังสามารถข้ามสองตอนนี้ไปชมในฉบับปัจฉิมภาคได้เลย

อ
แมสติก

thumb|225px|ยางแมสติก
thumb|ต้นพิสตาชีโอป่า (''Pistacia lentiscus'')
**แมสติก** () หรือ **มาตะกี่** เป็นยางไม้ที่ได้จากต้นพิสตาชีโอป่า ซึ่งเป็นไม้พุ่มถึงยืนต้นขนาดเล็ก ใบประกอบแบบขนนกคู่รูปไข่ เรียงสลับกัน ดอกออกตรงซอกใบ เป็นช่อสีแดง ดอกตัวผู้และดอกตัวเมียอยู่ต่างต้นกัน ผลรูปไข่กลับ มีเนื้อ ข้างในมีเมล็ดเดียว เมื่อสุกสีแดงปนส้ม พบมากในแถบบริเวณเมดิเตอร์เรเนียน

เมื่อลำต้นของพืชชนิดนี้แตกออกจะมียางไหลออกมา เมื่อแห้งจะมีสีเหลืองอ่อนหรือเหลืองอมเขียว โปร่งใสมันวาว และเปราะ

## การนำไปใช้
แมสติกใช้ทำเป็นหมากฝรั่งได้ ซึ่งคำว่าแมสติกแผลงมาจากคำภาษากรีกว่า "มัสตีคา" () ที่แปลว่า "เคี้ยว" นอกจากนี้ แมสติกยังมีฤทธิ์ต้านเชื้อแบคทีเรีย ใช้รักษาโรคทางระบบทางเดินอาหาร และใช้ทำน้ำมันหอมระเหยได้

## อ้างอิง

## แหล่งข้อมูลอื่น
* 
* 

หมวดหมู่:ยางไม้
หมวดหมู่:สมุนไพร
ทวิช เสนีย์วงศ์ ณ อยุธยา

พลเอก **ทวิช เสนีย์วงศ์ ณ อยุธยา** (12 มกราคม พ.ศ. 2456 - 26 สิงหาคม พ.ศ. 2527) อดีตรัฐมนตรีว่าการกระทรวงกลาโหม และอดีตรัฐมนตรีช่วยว่าการกระทรวงกลาโหม ในรัฐบาลหม่อมราชวงศ์เสนีย์ ปราโมช และอดีตสมาชิกวุฒิสภา

## ประวัติ
พลเอก ทวิช เสนีวงศ์ ณ อยุธยา เกิดเมื่อวันที่ 12 มกราคม พ.ศ. 2456 เป็นบุตรของพันโท พระขยันสรกรณ์ (ประยูร เสนีวงศ์ ณ อยุธยา) กับนางชุบ ขยันสรกรณ์ (สกุลเดิม:จารุจินดา) มีพี่น้อง 8 คน สมรสกับนางลมุน คงสมบูรณ์

จบการศึกษาชั้นมัธยมศึกษาที่โรงเรียนวัดราชบพิธ แล้วจึงเข้าศึกษาต่อจนจบระดับอุดมศึกษาที่โรงเรียนนายร้อยทหารบก และจบหลักสูตรวิทยาลัยป้องกันราชอาณาจักรรุ่นที่ 3 พลเอก ทวิช รับราชการในกองทัพบก เคยดำรงตำแหน่งสำคัญต่าง ๆ เช่น ผู้บังคับบัญชากองพลทหารปืนใหญ่ต่อสู้อากาศยาน ผู้บัญชาการมณฑลทหารบกที่ 13 เจ้ากรมสรรพาวุธทหารบก เป็นต้น รับราชการมียศสูงสุดที่ พลเอก

## งานการเมือง
ในพ.ศ. 2518 พลเอก ทวิช เสนีย์วงศ์ ณ อยุธยา ได้รับการแต่งตั้งเป็นรัฐมนตรีว่าการกระทรวงกลาโหมในรัฐบาลหม่อมราชวงศ์เสนีย์ ปราโมช แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย ต่อมาในพ.ศ. 2519 ก็ได้รับการแต่งตั้งเป็นรัฐมนตรีช่วยว่าการกระทรวงกลาโหมในรัฐบาลหม่อมราชวงศ์เสนีย์ ปราโมช ก่อนที่จะดำรงตำแหน่งรัฐมนตรีว่าการกระทรวงกลาโหมเป็นครั้งที่ 2 เมื่อวันที่ 23 เมษายน พ.ศ. 2519 สืบแทน พลเอก กฤษณ์ สีวะรา ซึ่งถึงแก่อนิจกรรรมอย่างกระทันหัน นอกนากนี้พลเอก ทวิช เสนีย์วงศ์ ณ อยุธยา ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 3และวุฒิสภาไทย ชุดที่ 4

## เครื่องราชอิสริยาภรณ์
พลเอก ทวิช เสนีย์วงศ์ ณ อยุธยา ได้รับพระราชทานเครื่องราชอิสริยาภรณ์ ดังนี้

* พ.ศ. 2500 – 80px เหรียญงานฉลอง 25 พุทธศตวรรษ

## อ้างอิง

หมวดหมู่:ราชสกุลเสนีวงศ์
หมวดหมู่:ณ อยุธยา
หมวดหมู่:ทหารบกชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงกลาโหมไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนวัดราชบพิธ
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
รักเธอไปทุกวัน

**"รักเธอไปทุกวัน"** เป็นซิงเกิลของวงโปเตโต้ กับค่ายจีนี่เรคอร์ดส ในเครือจีเอ็มเอ็ม แกรมมี่ ประพันธ์เนื้อร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย NY-Q ออกจำหน่ายครั้งแรกในปี พ.ศ. 2551 ในอัลบั้มพิเศษ Refresh

## การตอบรับ
เพลง "รักเธอไปทุกวัน" ติดอันดับสูงสุด 2 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 31 มีนาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงของโปเตโต้
หมวดหมู่:เพลงที่ประพันธ์คำร้องโดยฟองเบียร์
หมวดหมู่:เพลงในปี พ.ศ. 2551
หมวดหมู่:ซิงเกิลในปี พ.ศ. 2551
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
กูดพร้าว

**กูดพร้าว**  ชื่อพ้อง *Cyathea latebrosa* หรือ **กูดต้น** หรือ **มหาสดำ** เป็นพืชในวงศ์เฟินต้น (Cyatheaceae) กระจายพันธุ์ตามไหล่เขาในป่าดิบเขา บนพื้นที่สูงจากระดับน้ำทะเลต่ำกว่า 1,000 เมตร ทางตอนใต้ของจีน ไทย กัมพูชา มาเลเซียและอินโดนีเซีย กูดพร้าวเป็นหนึ่งในพันธุ์พืชที่อยู่ในอนุสัญญาไซเตส

## ลักษณะทางพฤกษศาสตร์
กูดพร้าวสูงได้มากกว่า 5 เมตร ก้านใบยาว 30-40 เซนติเมตร ก้านใบด้านนอกมีปุ่มหนาม ก้านสีน้ำตาลเข้มถึงดำ บริเวณโคนก้านใบมีเกล็ดสีดำ เป็นเงาแข็ง ขอบสีซีด ใบเป็นใบประกอบขนนกสองชั้น มีขนหรือเกล็ดอยู่กระจายห่าง ๆ ใบย่อยคู่ล่างลดขนาดลง ยาวราว 10 เซนติเมตร มีรูปร่างไม่แน่นอน เกิดห่างกัน ใบย่อยที่ใหญ่กว่า ยาวถึง 40 เซนติเมตร กว้าง 14 เซนติเมตร รูปขอบขนาน ปลายสอบแหลมและมีติ่งที่ปลาย ใบย่อยชั้นที่สอง มีใบย่อยได้มากกว่ายี่สิบห้าคู่ ด้านบนมีขนหรือเกล็ดประปราย รูปหอกแกมขอบขนาน ปลายสอบแหลม โคนตัด แผ่นใบบาง ไม่มีก้านใบย่อย อับสปอร์มีขนาดเล็ก จัดเรียงตัวข้างแกนกลางของหยัก มีเยื่อหุ้มอินดูเซียขนาดเล็ก มีเกล็ดที่ขอบ เห็นได้เมื่อสปอร์ยังไม่แก่

## การนำไปใช้
ลำต้นของกูดพร้าวใช้เลี้ยงกล้วยไม้ได้ แพทย์ชนบทใช้เนื้อไม้ทำเป็นยาแก้ไข้ ใช้ฝนทาแก้ฝี แก้อักเสบ แก้บวม

## อ้างอิง

หมวดหมู่:วงศ์เฟินต้น
หมวดหมู่:สมุนไพร
หมวดหมู่:พืชที่พบในทวีปเอเชีย
กามิติดมัน

**กามิติดมัน** เป็นรายการโทรทัศน์ประเภทเรียลลิตีโชว์ และเป็นรายการโทรทัศน์รายการแรกที่ค่ายกามิกาเซ่ผลิตเอง ออกอากาศทางช่องยูแชนแนล ทุกวันเสาร์ เวลา 8.00 น. รีรันวันเสาร์ 15.00 น. / วันอาทิตย์ 8.00 และ 15.00 น. โดยออกอากาศครั้งแรกเมื่อวันที่ 10 มกราคม พ.ศ. 2558 และสิ้นสุดออกอาอากศเมื่อวันที่ 25 เมษายน พ.ศ. 2558 เนื่องจากช่องยูแชนแนลจะมีการปรับผังรายการใหม่ รายการนี้ถือว่าเป็นรายการโทรทัศน์ที่มีระดับความนิยมสูงสุดของช่องยูแชนแนล ตั้งแต่เทปแรกที่ออกอากาศ

## รายชื่อตอน

## อ้างอิง

## แหล่งข้อมูลอื่น
* ชมกามิติดมันย้อนหลังทุกตอน จากบัญชีผู้ใช้ welovekamikaze ที่เว็บไซต์ยูทูบ

หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2558
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2558
หมวดหมู่:รายการโทรทัศน์ช่องยูแชนแนล
การขนส่งระบบรางในประเทศเนปาล

รถไฟโดยสารที่ให้บริการในประเทศเนปาล ได้แก่ รถไฟรางแคบ ระยะทาง 59 กิโลเมตร ระหว่างเมืองจานักปุระ ในประเทศเนปาล กับเมืองไจนาการ์ ในประเทศอินเดีย ขนาดความกว้างราง 2 ฟุต 6 นิ้ว เส้นทางนี้มีต่อไปยังเมือง พิจาละปุระ แต่สะพานเสียหายจึงถูกปิดทาง ส่วนเมืองหลวงอย่างกาฐมาณฑุนั้น ไม่มีรถไฟผ่านเลย การรถไฟอินเดียให้บริการรถไฟข้ามชายแดนเข้ามาในเนปาลในระยะสั้น เป็นขบวนรถสินค้า วิ่งระหว่างเมือง Raxaul กับ Sirsiya Inland Container Depot (ICD)

จนถึงปี ค.ศ. 2014 เส้นทางของรถไฟเนปาลแท้ ๆ มีวิ่งระหว่างเมืองจานักปุระ-ไจนาการ์ เท่านั้น มีหัวรถจักรดีเซลที่ใช้งานได้เพียง 1 คัน ยี่ห้อแซดดีเอ็ม 524 ซึ่งอินเดียให้มาเพื่อใช้แทนรถจักรไอน้ำ

เส้นทางนี้ปิดให้บริการในปี ค.ศ. 2014 โดยมีแผนที่จะสร้างทางรถไฟขนาดกว้าง 1,676 มิลลิเมตร แทน โดยจะเปิดได้ในปี ค.ศ. 2017 นอกจากนี้ยังมีแผนจะสร้างทางรถไฟเชื่อมอินเดีย-เนปาล-จีน อีกด้วย

## เส้นทางในปัจจุบัน
thumb|right|รถไฟที่สถานีรถไฟจานักปุระ

การรถไฟเนปาล ให้บริการรถไฟรางแคบระหว่างเมืองจานักปุระ-พิจาละปุระ (แต่เนื่องจากสะพานขาด จึงไม่สามารถเดินรถได้) โดยได้รับงบประมาณจากรัฐบาลเนปาล ส่วนรถไฟสินค้าวิ่งจากRaxaulะ ให้บริการโดยการรถไฟเนปาล และการรถไฟอินเดีย เพื่อนำสินค้าเข้ามาส่งที่หมู่บ้านซีร์ซียา นอกจากนี้ยังมีรถไฟรางแคบสายสั้นอีกเส้นหนึ่ง วิ่งไปยังเมืองจานักปุระอีกด้วย

## เส้นทางในอนาคต
เนปาลได้รับความช่วยเหลือจากอินเดีย ในการปรับขนาดทางรถไฟให้มีความกว้าง 1,676 มิลลิเมตร และสร้างส่วนต่อขยายไปยังเมืองบาร์ดิบาส และในปี ค.ศ. 2008 มีโครงการสรางทางรถไฟจากเมืองลาซาในทิเบต เข้าไปยังประเทศเนปาล

## สถานีรถไฟ
* รายชื่อสถานีรถไฟในประเทศเนปาล

## ดูเพิ่ม
* การขนส่งในประเทศเนปาล
* การรถไฟแห่งรัฐบาลเนปาล

## อ้างอิง

## แหล่งข้อมูลอื่น

### แผนที่
* UN Map
* UNHCR Altas Map
สถานเก็บศพ

**สถานเก็บศพ** เป็นสถานที่ใช้เก็บศพมนุษย์ในระหว่างรอระบุตัวตนหรือผ่าตัดชันสูตรพลิกศพ หรือกำจัดทิ้งโดยการฝังศพ การฌาปนกิจ หรือวิธีการอื่น ๆ ในสมัยใหม่ ศพต่าง ๆ จะถูกแช่เย็นไว้เพื่อชะลอการเน่าเปื่อย

หมวดหมู่:มุมมองการแพทย์เกี่ยวกับความตาย
การรถไฟแห่งรัฐบาลเนปาล

thumb|รถไฟของรัฐบาลเนปาลในช่วงคริสต์ทศวรรษ 1950
thumb|บัตรรถไฟรักเสาละ-สิมรา

**การรถไฟแห่งรัฐบาลเนปาล** (ตัวย่อ: **NGR**) เป็นเส้นทางรถไฟสายแรกของประเทศเนปาล ดำเนินการระหว่างปี ค.ศ. 1927 จนถึง ค.ศ. 1965 เชื่อมต่อระหว่างเมืองรักเสาละกับอัมเลขคัญชะ เป็นทางรถไฟรางแคบ ขนาดความกว้าง  ระยะทาง 47 กิโลเมตร

## ประวัติ
ในปี ค.ศ. 1923 เจ. วี. คอลเลียร์ ได้ทำการควบคุมการก่อสร้างรถไฟเพื่อขนส่งขอนไม้จากเนปาลเข้าไปยังอินเดีย โดยได้รับอนุญาตจากนายกรัฐมนตรีเนปาล ในช่วงฤดูหนาวของปี ค.ศ. 1924 บริษัทมาร์ตินในโกลกาตา ได้มาทำการสำรวจเส้นทางเพื่อสร้างทางรถไฟไปยังเมืองอัมเลกงาน์จ

การก่อสร้างเริ่มต้นในปี ค.ศ. 1926 และเปิดใช้งานวันที่ 16 กุมภาพันธ์ ค.ศ. 1927 ขนาดความกว้างรางรถไฟ  มีรถจักรไอน้ำ 7 คัน ตู้โดยสาร 12 คัน และตู้บรรทุกสินค้า 82 คัน โดยมีรถจักรไอน้ำการ์แรต ซึ่งผลิตโดยบริษัท เบเยอร์ พีคอก แอนด์คอมปะนี ในสหราชอาณาจักร

การให้บริการสิ้นสุดลงในปี ค.ศ. 1965 เมื่อมีการก่อสร้างถนนหนทางใหม่เพิ่มมากขึ้นเรื่อย ๆ

ก่อนที่ทางหลวงจะถูกสร้างขึ้น ทางรถไฟสายนี้เป็นเพียงสายเดียวที่เชื่อมระหว่างเมืองหลวงกาฐมาณฑุ กับประเทศอินเดีย โดยผู้โดยสารที่มาจากกาฐมาณฑุต้องเดินเขาก่อนที่จะมาขึ้นรถไฟที่สถานี ต่อมาได้สร้างทางหลวงตริภูวันขึ้นในปี ค.ศ. 1956 ทำให้การเดินทางสะดวกสบายมากขึ้น

## ในวัฒนธรรมสมัยนิยม
ปรากฏในภาพยนตร์เนปาลเรื่อง *อามา* ("แม่") ฉายในปี ค.ศ. 1964

## ดูเพิ่ม
* การรถไฟเนปาล

## สมุดภาพ

ไฟล์:Nepal govt train.jpg|รถไฟในปี ค.ศ. 1927
ไฟล์:Ngr no 4 ca 1932.jpg|หัวรถจักรเอ็นจีอาหมายเลข 4 ในปี ค.ศ. 1932
ไฟล์:Ngr locomotive 1947.jpg|หัวรถจักรเอ็นจีอา ในปี ค.ศ. 1947
ไฟล์:Ngr raxaul 1951.jpg|หัวรถจักรเอ็นจีอา ที่สถานีราซวล ในปี ค.ศ. 1951


## อ้างอิง

หมวดหมู่:การขนส่งระบบรางในประเทศเนปาล
หมวดหมู่:สิ้นสุดในปี พ.ศ. 2508
ครวญ สุทธานินทร์

พลเอก **ครวญ สุทธานินทร์** (18 มิถุนายน พ.ศ. 2442 - พ.ศ. 2534) อดีตรัฐมนตรีว่าการกระทรวงกลาโหม อดีตแม่ทัพภาคที่ 2 อดีตแม่ทัพภาคที่ 3 และอดีตรองประธานวุฒิสภาคนที่ 2

## ประวัติ
พล.อ. ครวญ สุทธานินทร์ เกิดเมื่อวันที่ 18 มิถุนายน พ.ศ. 2442 ที่ตำบลขันเงิน อำเภอเมืองหลังสวน จังหวัดหลังสวน (ปัจจุบันคืออำเภอหลังสวน จังหวัดชุมพร) เป็นบุตรของนายแคล้ว สุทธานินทร์ กับนางกิ้ม (สกุลเดิม สร้างแก้ว) มีน้องชาย 1 คน คือนายนวล สุทธานินทร์ สมรสกับคุณหญิงสังวาลย์ สุทธานินทร์ มีบุตรธิดา 2 คน รับบุตรบุญธรรม 1 คน  รวมมีบุตร 3 คน คือ

# นางเครือวัลย์  สุทธานินทร์
# นางเครือวงษ์  สุทธานินทร์
# นายกฤษฎา  สุทธานินทร์

พล.อ. ครวญ สุทธานินทร์ จบการศึกษาที่โรงเรียนนายร้อยทหารบก และจบหลักสูตรวิทยาลัยป้องกันราชอาณาจักร พล.อ. ครวญ เคยดำรงตำแหน่งสำคัญต่าง ๆ เช่น เจ้ากรมยุทธศึกษาทหารบก แม่ทัพภาคที่ 2 แม่ทัพภาคที่ 3 นอกจากนี้ยังได้รับโปรดเกล้าฯ ให้เป็นนายทหารพิเศษ ประจำกองพันทหารม้าที่ 1 รักษาพระองค์ฯ

## งานการเมือง
ในพ.ศ. 2517 พล.อ. ครวญ สุทธานินทร์ ได้รับการแต่งตั้งเป็นรัฐมนตรีว่าการกระทรวงกลาโหมในรัฐบาลนายสัญญา ธรรมศักดิ์ และพ้นจากตำแหน่งไปหลังมีการเลือกตั้งสมาชิกสภาผู้แทนราษฎร ตามรัฐธรรมนูญแห่งราชอาณาจักรไทย พ.ศ. 2517 นอกนากนี้พล.อ. ครวญ สุทธานินทร์ ยังเคยได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 3และวุฒิสภาไทย ชุดที่ 4 และเป็นรองประธานวุฒิสภาคนที่ 2 ในวุฒิสภาไทย ชุดที่ 3

## เครื่องราชอิสริยาภรณ์

### เครื่องราชอิสริยาภรณ์ไทย
* 
* 
* 

### เครื่องราชอิสริยาภรณ์ต่างประเท

*  :
** พ.ศ. 2502 - 80x80px เครื่องอิสริยาภรณ์เลฌียงดอเนอร์ ชั้นกร็องตอฟีซีเย

*  :
** พ.ศ. 2503 - 80x80px เครื่องอิสริยาภรณ์กิตติคุณฝ่ายทหาร ชั้นที่ 2 ประดับดาวทอง

## อ้างอิง

หมวดหมู่:ทหารบกชาวไทย
หมวดหมู่:บุคคลจากอำเภอหลังสวน
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากวิทยาลัยป้องกันราชอาณาจักร
หมวดหมู่:รัฐมนตรีว่าการกระทรวงกลาโหมไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:รองประธานวุฒิสภาไทย
หมวดหมู่:นักการเมืองจากจังหวัดชุมพร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญจักรมาลา
การรถไฟเนปาล

thumbnail|รถไฟที่สถานี Khajuri
[thumbnail|แผนที่[ประเทศเนปาล]]

**การรถไฟเนปาล** (NRC) (ตัวย่อ **NR / ने. रे**) ดำเนินการโดยรัฐบาลเนปาล ให้บริการเส้นทางรถไฟสองสายในประเทศเนปาล ได้แก่ สาย Raxual-Sirsiya ระยะทาง 6 กิโลเมตร และสาย Jaynagar–Janakpur–Bijalpura ระยะทาง 53 กิโลเมตร

## ประวัติ
รถไฟสาย Raxual-Sirsiya (ซึ่งเคยดำเนินการโดยการรถไฟแห่งรัฐบาลเนปาล) และสาย Jaynagar–Janakpur–Bijalpura (NJJR) (ระยะทาง 39 กิโลเมตร สร้างโดยอังกฤษ) ซึ่งเป็นรถไฟรางแคบขนาด  ได้เปิดให้บริการครั้งแรกในสมัย Rana

## ย่านสินค้าซีร์ซียา
ทางรถไฟสาย Raxual-Sirsiya ระยะทาง 6 กิโลเมตร ได้เปิดใช้งานอย่างเต็มรูปแบบในปี ค.ศ. 2005 เพื่อใช้ขนส่งสินค้าจาก Sirsiya ไปยังสถานที่ต่าง ๆ ในประเทศอินเดีย เป็นทางรถไฟสายเศรษฐกิจของเนปาล

## ส่วนต่อขยายในอนาคต
มีแผนเปิดเส้นทางรถไฟไปยังเมือง Amlekhganj อีกครั้ง เนื่องจากเป็นทางรถไฟสายเศรษฐกิจ และมีแผนสร้างทางรถไฟต่อขยายไปยัง Bardibas

นอกจากนี้ยังมีแผนสร้างทางรถไฟสายตะวันออก-ตะวันตก ผ่านกรุงกาฐมาณฑุ และสายเหนือ-ใต้ เชื่อมต่อกับจีนและอินเดีย แต่โครงการไม่คืบหน้า เนื่องจากติดปัญหาด้านการเมือง

### เส้นทางในอนาคต
* New Jalpaiguri-Kakadvitta
* Jogabani-Biratnagar
* Nautanwa-Bhairahawa
* ถนน Nepalganj-Nepalganj
* Jayanagar-Janakpur-Bardibas

## สถานีรถไฟที่สำคัญ
* Raxaul-Sirsiya Birganj – ย่านขนส่งสินค้าที่สำคัญในเนปาล
* Jaynagar - จุดเปลี่ยนขนาดความกว้างรางรถไฟ
* Janakpur - เมืองแห่งหนึ่งในเนปาล
* Bijalpura - สถานีปลายทางในเนปาล

## ระบบรถไฟ
### หัวรถจักร
* แซดดีเอ็ม 524 (ปัจจุบันไม่สามารถใช้การได้)

## ความปลอดภัย
ในเดือนสิงหาคม ค.ศ. 2012 เกิดอุบัติเหตุรถจักรตกราง แต่ไม่มีผู้โดยสารคนใดได้รับบาดเจ็บหรือเสียชีวิต

## ดูเพิ่ม

* รายชื่อสถานีรถไฟในประเทศเนปาล
* การรถไฟแห่งรัฐบาลเนปาล
* รายชื่อสถานีรถไฟในประเทศอินเดีย

## อ้างอิง

หมวดหมู่:การขนส่งระบบรางในประเทศเนปาล
ดีไอวาย

**ดีไอวาย** () เป็นวิธีการสร้าง ดัดแปร หรือซ่อมบางสิ่งโดยปราศจากความช่วยเหลือของผู้เชี่ยวชาญหรือมืออาชีพ โดยการวิจัยทางวิชาการอธิบายดีไอวายว่าเป็นพฤติกรรมที่ "ปัจเจกบุคคลใช้วัตถุดิบและกึ่งวัตถุดิบ และชิ้นส่วนประกอบต่าง ๆ เพื่อผลิต แปรรูป หรือสร้างใหม่อันซึ่งให้ได้ทรัพย์สินที่จับต้องได้ ซึ่งรวมไปถึงทรัพย์สินที่มาจากสภาพแวดล้อมธรรมชาติ (เช่น การจัดภูมิทัศน์)" พฤติกรรมดีไอวายสามารถถูกกระตุ้นได้โดยแรงจูงใจต่าง ๆ ซึ่งเดิมจำแนกเป็นแรงจูงใจทางตลาด (ผลประโยชน์ทางเศรษฐกิจ การขาดการเข้าถึงผลิตภัณฑ์ การขาดคุณภาพผลิตภัณฑ์ ความต้องการการปรับแต่งให้เข้ากับผู้บริโภค) และการเสริมสร้างอัตลักษณ์ (ทักษะงานช่าง การเพิ่มขีดความสามารถ การแสวงหาชุมชน ความเป็นเอกลักษณ์)

คำว่า "do-it-yourself" มีความเกี่ยวข้องกับผู้บริโภคตั้งแต่ปี ค.ศ. 1912 โดยส่วนใหญ่อยู่ในกรอบของการซ่อมแซมปรับปรุงบ้านและรักษาไว้ซึ่งกิจกรรมต่าง ๆ วลี "do it yourself" ได้เป็นที่รู้จักกันโดยทั่วไป (ในภาษาอังกฤษมาตรฐาน) ในช่วงปี ค.ศ. 1950s โดยเป็นการอ้างถึงแนวโน้มที่ผู้คนใช้เวลาในการซ่อมแซมปรับปรุงบ้านและทำงานฝีมือเล็ก ๆ ต่าง ๆ และงานก่อสร้างอื่น ๆ ซึ่งเป็นกิจกรรมที่เป็นการพักผ่อนหย่อนใจอย่างสร้างสรรค์และช่วยประหยัดต้นทุนได้

## อ้างอิง


หมวดหมู่:วัฒนธรรมดีไอวาย

หมวดหมู่:กังกังคอมิกส์
สตี (พิธีกรรม)

thumb|300px|หญิงกำลังกระโจนลงกองเพลิงตายตามสามี
**สตี** หมายถึงประเพณีการทำศพของชาวฮินดู พบในประเทศอินเดีย พิธีนี้เป็นการบูชายัญตนเองของหญิงหม้ายในพิธีศพของสามี บางครั้งเต็มใจ แต่บางครั้งก็ถูกคนอื่นบังคับ หญิงหม้ายที่ทำพิธีนี้จะถูกยกย่องให้เป็นราณีสตีเทวี  และเรียกพื้นที่ที่ประกอบพิธีว่า สตีสถล (สตีสะถะละ) แล้วสร้างโบสถ์หรือวัดเพื่อให้ประชาชนกราบไหว้บูชาต่อไป

คำว่า "สตี" เป็นภาษาสันสกฤต แปลว่า “ภรรยาผู้ซื่อสัตย์” การเป็นสตรีผู้ทรงคุณความดีนั้นต้องซื่อสัตย์ต่อสามีอย่างสูง และต้องเมตตากรุณาต่อญาติพี่น้อง 

พิธีการกระโดดเข้ากองไฟของหญิงหม้าย มีอยู่ 2 ลักษณะ ดังนี้

# *กลุ่มหญิงหม้ายที่มีฐานะต่ำต้อย* หากสามีของหญิงหม้ายเสียชีวิต จะมีการจัดงานศพแบบกลางแจ้งนอกเมือง ซึ่งมีกองไฟกองใหญ่กองไว้ เมื่อศพของสามีกำลังถูกเผาอยู่นั้น  ภรรยาก็จะกระโจนเข้าไปในกองไฟและถูกเผาตายตามไปด้วยเช่นกัน
# *กลุ่มหญิงที่มีฐานะร่ำรวย* หากสามีของหญิงหม้ายที่มีฐานะ และมีทรัพย์สินมากเสียชีวิต ภรรยาของเขาจะจัดงานศพให้สามีเป็นอย่างดี มีการขุดหลุมลึกเท่าความสูงของสามี นำศพไปวาง ใส่เครื่องหอมลงไปและจุดไฟเผาภายในหลุมนั้น

ส่วนหญิงหม้ายก็จะจัดงานรื่นเริง ร่วมงานกันอย่างสนุกสนาน โดยผู้ที่มาร่วมงานก็จะปลอบโยนเธอ หญิงหม้ายจะแจกทรัพย์สินเงินทองให้กับญาติพี่น้องและคนที่มาร่วมงาน จากนั้นก็จะนำหญิงหม้ายขึ้นนั่งบนหลังม้า(ต้องเป็นสีเทาหรือขาวเท่านั้น) และเดินไปยังหลุมที่เผาสามี ระหว่างทางก็จะปลอบโยนเธอตลอดทางจนถึงหลุมเผาศพ

## อ้างอิง

หมวดหมู่:พิธีกรรมในศาสนาฮินดู
เจนต์

**เจนต์** () เป็นการเรียกเสียงกีตาร์ของดนตรีแนวเฮฟวีเมทัลซึ่งแตกแขนงมาจากโพรเกรสซิฟเมทัล เป็นศัพท์ที่สร้างขึ้นเพื่อใช้เรียกเสียงแตกโทนต่ำของกีตาร์ตั้งแต่สายที่ 6, 7, 8 ถึง 9 โดยมีวงมัคกาห์ (Meshuggah) ของสวีเดนเป็นผู้นำในการเล่น และเรื่มมีวงอื่น ๆ นำเทคนิคนี้ไปใช้ อาทิ Animals As Leaders, Architects, Bulb, Periphery เป็นต้น

## ลักษณะเฉพาะ
ลักษณะเฉพาะของเจนต์คือ มีลูกเล่นกีตาร์ที่เร็วและเปี่ยมด้วยพลัง โดยลักษณะของการตั้งสายกีตาร์ที่ต่ำกว่า Bb เป็นต้นไป ซึ่งจะเห็นได้ว่างานดนตรีของวงต่างประเทศหลาย ๆ วงมักจะนิยมใช้กีตาร์ 7-8 สายเป็นต้นไปเพื่อให้ได้เสียงที่ต่ำมาก ๆ ซึ่งในทางเทคนิคแล้วมีความสำคัญมากในการดีดให้เกิดเสียงแบบนี้ เนื่องจากมือขวาต้องอุดสายให้พอดี ไม่มากเกินไปจนความยาวต่อเนื่องของเสียงหายไป และไม่น้อยเกินไปจนเสียงขาดความกระชับ และที่สำคัญคือต้องดีดแรง เนื่องจากการเล่นกีตาร์ที่เสียงต่ำ ๆ หรือพวกแบริโทนกีตาร์ผ่านเสียงแตกที่มากเกินไปจะทำให้เสียงฟังไม่ชัดเจน ดังนั้นนักดนตรีแนวนี้จึงใช้เสียงแตกไม่มาก แต่จะใช้น้ำหนักการดีดเป็นอาวุธสำคัญที่จะทำให้การเล่นริฟฟ์หนัก ๆ มีความคมชัด หนักแน่น และกระชับ ปัจจุบันได้มีการถกเถียงว่า"เจนต์"เป็นเพียงแค่วิธีการเล่นดนตรีอย่างหนึ่งไม่ใช่แนวดนตรีอย่างที่เข้าใจกันมาตั้งแต่แรก ซึ่งสังเกตได้จากการเล่นดนตรีในปัจจุบันของเพลงแนวอื่นๆที่ไม่ใช่แค่เมทัล ทำให้สามารถปรับเปลี่ยนนำไปใช้ได้อย่างน่าสนใจและเป็นที่แพร่หลายอย่างมาก

## อ้างอิง

หมวดหมู่:แนวเพลงย่อยเฮฟวีเมทัล
เทศกาลคฒิมาอี

**เทศกาลคฒิมาอี** (; ) เป็นพิธีบูชายัญที่จัดขึ้นทุก 5 ปีที่คฒีมาอีมนเทียร แห่งเมืองพริยารปุระ อำเภอพารา ซึ่งอยู่ห่างออกไปทางใต้ประมาณ  ของเมืองหลวงกาฐมาณฑุ ทางภาคใต้ของประเทศเนปาล ใกล้ชายแดนอินโด-เนปาล และแดนติดกับรัฐพิหาร (ประเทศอินเดีย) มีการเฉลิมฉลองเป็นหลักโดยชาวมะเทสี และชาวรัฐพิหาร โดยเป็นเหตุการณ์ที่เกี่ยวข้องกับการฆ่าสัตว์บูชายัญครั้งใหญ่ ซึ่งประกอบด้วย ควาย, หมู, แพะ, ไก่, หนู และนกพิราบ – โดยมีเป้าหมายเพื่อการเซ่นสังเวยให้แก่เจ้าแม่คฒิมาอี ซึ่งเป็นเทพีแห่งอำนาจ

## ลักษณะ
ประมาณ 5 ล้านคนมีส่วนร่วมในการจัดงานเทศกาล ซึ่งเป็นชาวมะเทสีและ 70% ของผู้ที่ชื่นชอบจากรัฐของประเทศอินเดีย ทั้งรัฐอุตตรประเทศ และรัฐพิหาร ที่เขาร่วมเทศกาลในประเทศเนปาลเพื่อเลี่ยงการประกาศห้ามการฆ่าสัตว์บูชายัญในรัฐของตัวเอง โดยผู้เข้าร่วมเชื่อว่าการฆ่าสัตว์บูชายัญเพื่อเซ่นสังเวยให้แก่เจ้าแม่คฒิมาอี จะช่วยให้ยุติสิ่งเลวร้ายและนำมาซึ่งความเจริญรุ่งเรือง

## การถกเถียงและคัดค้าน
มีการแจ้งประท้วงต่อเทศกาลนี้เป็นจำนวนมากโดยกลุ่มพิทักษ์สิทธิสัตว์ และชาวเนปาลที่นับถือฮินดูจากภูมิภาคฮิลล์

ณ วันที่ 28 กรกฎาคม ค.ศ. 2015 เทศกาลนี้ได้รับการประกาศห้ามจากรัฐบาลเนปาลแล้ว

## ปฏิกิริยาสะท้อน
กระทรวงมหาดไทยของประเทศอินเดีย ได้กำกับรัฐพิหาร และรัฐอุตตรประเทศ ในการตรวจสอบเพื่อความแน่ใจว่าไม่มีการส่งเหล่าสัตว์ไปยังประเทศเนปาลสำหรับเทศกาลนี้

## อ้างอิง

หมวดหมู่:เทศกาลเนปาล
หมวดหมู่:เทศกาลของชาวฮินดู
หมวดหมู่:เทศกาลหรือพิธีกรรมเกี่ยวกับสัตว์
มรณวิทยา

**มรณวิทยา** เป็นการศึกษาทางวิทยาศาสตร์เกี่ยวกับความตาย วิชานี้จะตรวจสอบกลไกและมุมมองทางนิติเวชของความตาย เช่น การเปลี่ยนแปลงทางร่างกายหลังเสียชีวิต และช่วงเวลาหลังการตาย รวมถึงมุมมองทางสังคมกว้าง ๆ เกี่ยวกับความตาย โดยหลักเป็นการศึกษาแบบสหวิทยาการ เป็นวิชาที่เปิดสอนในวิทยาลัยและมหาวิทยาลัยหลายแห่ง

หมวดหมู่:มุมมองการแพทย์เกี่ยวกับความตาย
รายชื่อสถานีรถไฟในประเทศเนปาล

thumb|ที่หยุดรถไฟในหมู่บ้านขชุรี
บทความนี้แสดงรายชื่อ **[[สถานีรถไฟ]]ใน[[ประเทศเนปาล]]**

ประเทศเนปาลมีทางรถไฟ 1 สาย ซึ่งเป็นสายย่อยแยกมาจากทางหลักในประเทศอินเดีย วิ่งระหว่างเมืองชัยนคร-ชนักปุระ มีส่วนต่อขยายไปยังเมือง Bardibas

## รายชื่อสถานีรถไฟ
### ในปัจจุบัน
* สถานีชัยนคร เมืองชัยนคร (รัฐพิหาร, ) สถานีเปลี่ยนขนาดความกว้างรางรถไฟ เนื่องจากใช้รางต่างขนาดกัน (/)
* สถานีขชุรี หมู่บ้านขชุรีจันหา
* สถานีมหินาถปุระ หมู่บ้านฐาทีชิชหา
* สถานีศาหีทสโรชนคร หมู่บ้านทุหพี
* สถานีไพเทหี หมู่บ้านอิทหรวา
* Perbaha, Deuri Parwaha
* สถานีชนักปุระ เมืองชนักปุระ

### ในอดีต
* สถานีพิชัลปุระ เมืองพิชัลปุระ ปิดทำการเนื่องจากสะพานขาด
* สถานีรักเสาล์ ไปยังสถานีพีรคันช์ และสถานีอัมเลขคันช์ (ขนาดความกว้างราง )

### ในอนาคต
* ระยะทาง 16 กิโลเมตร จาก Naxalbari ไปยัง Kankarvitta
* ระยะทาง 15 กิโลเมตร จาก Jogbani ไปยัง Biratnagar
* ถนนเนปาลคันช์
* Nautanwa
* Bhairahawa
* New Jalpaiguri (Siliguri)
* Kankarbhitta
* Jogbani ไปยัง Biratnagar - สำรวจพื้นที่ในปี ค.ศ. 2008
* Bijalpura พร้อมส่วนต่อขยายไป Bardibas
* Madhubani
* ชัยนคร (เปลี่ยนไปใช้รางขนาดกว้าง)
* ชนักปุระ
* Bardibas

## ลำดับเหตุการณ์
* 1924 : เริ่มก่อสร้างทางรถไฟสาย Raxaul - Birgunj - Amlekhgunj
* 1927 : เปิดให้บริการทางรถไฟสาย Raxaul - Birgunj - Amlekhgunj ใช้ในการขนส่งสินค้า
* 1937 : เปิดให้บริการทางรถไฟสาย Jaynagar - ชนกปุระ ให้บริการขนส่งผู้โดยสาร
* 1990 : ปิดทำการรถไฟสาย Raxaul - Birgunj - Amlekhgunj
* 1994 : นำเข้าตู้โดยสาร และหัวรถจักรแซดดีเอ็ม 5 คัน เพื่อนำมาใช้ในสายชนกปุระ
* 1998 : หัวรถจักรแซดดีเอ็ม-5 จำนวนสองคัน ถูกส่งมอบ
* 2004 : เปิดให้บริการทางรถไฟสายโกลกาตา - Raxaul - Sirsiya
* 2007 : แผนก่อสร้างทางรถไฟระยะทาง 174 กิโลเมตร จาก Birgunj ไปยังกาฐมาณฑุ
* 2008 : สำรวจพื้นที่เส้นทางก่อสร้างอื่น ๆ ในอนาคต
* 2010 : มีแผนก่อสร้างรถไฟข้ามประเทศเนปาล
* 2011 : มีแผนก่อสร้างรถไฟใต้ดิน แต่ติดปัญหางบประมาณ

## ดูเพิ่ม
* การรถไฟเนปาล
* การรถไฟแห่งรัฐบาลเนปาล
* การขนส่งระบบรางในประเทศเนปาล

## อ้างอิง
รายชื่อตัวละครในอีวานเกเลียน

รายชื่อตัวละครและเทวทูตในอะนิเมะซีรีส์เรื่อง *[[อีวานเกเลียน]]*

## เนิร์ฟ
### บุคลากร
##### อิการิ เก็นโด
อิการิ เก็นโด (碇 ゲンドウ) หรือนามสกุลเดิมคือ โรกุบุนงิ เป็นผู้บัญชาการของเนิร์ฟ เป็นบิดาของอิการิ ชินจิ รับผิดชอบงานด้านการพัฒนาอีวานเกเลียน และดำเนินแผนพัฒนามนุษยชาติให้เป็นไปตามที่เซเล่ต้องการ อย่างไรก็ตาม เก็นโดก็มีแผนการณ์ของตัวเองที่อยู่เหนือความคาดหมายของเซเล่
##### ฟุยูสึกิ โคโซ
ศาสตราจารย์ ฟุยูสึกิ โคโซ (冬月 コウゾウ) เป็นรองผู้บัญชาการของเนิร์ฟ อดีตเขาเป็นอาจารย์ประจำวิชาอภิปรัชญาที่มหาวิทยาลัยเคียวโตะ ตัวเขาได้สนใจในงานวิจัยและทฤษฎีของอิการิ ยูอิ (ภรรยาของเก็นโด) และกลายเป็นอาจารย์ที่ปรึกษาของยูอิ ต่อมายูอิจึงแนะนำเขาให้รู้จักกับเก็นโด ภายหลัง 2nd impact เขากับเก็นโดได้เดินทางไปยังซากของทวีปแอนตาร์กติกา เขาไม่เห็นด้วยที่เก็นโดจะไปทำงานให้กับองค์กรประหลาดที่ชื่อว่าเซเล่หลังเขาทราบว่า เซเล่เป็นผู้อยู่เบื้องหลัง 2nd impact เก็นโดได้พาเขาไปชมจีโอฟร้อนท์และฐานบัญชาการเนิร์ฟที่กำลังก่อสร้าง และเอ่ยปากชวนเขามาทำงานด้วยในตำแหน่งรองผู้บัญชาการ
##### คัตสึรางิ มิซาโตะ
คัตสึรางิ มิซาโตะ (葛城 ミサト) เป็นหัวหน้าฝ่ายยุทธการของเนิร์ฟ รับผิดชอบการออกปฏิบัติการของอีวานเกเลียน, การป้องกันเมืองนีโอโตเกียว-03 และการกำจัดเทวทูต เธอเป็นผู้รอดชีวิตเพียงคนเดียวของคณะสำรวจและวิจัยประจำฐานปฏิบัติการที่สอง สหประชาชาติ ที่ทดลองกับร่างของอาดัมจนเกิด 2nd impact ซึ่งเธอได้สูญเสียบิดาในคราวนั้น นอกจากนี้เธอยังรับหน้าที่เป็นผู้ปกครองของ อิการิ ชินจิ และ โซรีว อะสึกะ  และเธอยังมีความสัมพันธ์ฉันท์ชู้สาวกับคาจิ เรียวจิ
##### อากางิ ริตสึโกะ
ดร. อากางิ ริตสึโกะ (赤木 リツコ) เป็นหัวหน้าฝ่ายเทคนิคและวิจัยของเนิร์ฟ รับผิดชอบในการพัฒนาอีวานเกเลียน, อุปกรณ์สนับสนุนอีวานเกเลียน และดูแลซุปเปอร์คอมพิวเตอร์เมไจทั้งสามเครื่องของศูนย์บัญชาการ ซึ่งเป็นคอมพิวเตอร์ที่จำลองพฤติกรรมและวิธีคิดมาจากมารดาของเธอ ริตสึโกะเป็นเพื่อนสนิทกับทั้งมิซาโตะและคาจิตั้งแต่สมัยเรียน 

##### คาจิ เรียวจิ
คาจิ เรียวจิ (加持 リョウジ) เป็นสายลับของรัฐบาลญี่ปุ่นที่ถูกส่งมายังเนิร์ฟสาขาญี่ปุ่น โดยได้ดำรงตำแหน่งหัวหน้าฝ่ายตรวจสอบ อย่างไรด็ตาม คาจิไม่ได้มีวัตถุประสงค์ส่วนตัวใดๆ เขาเพียงแค่ต้องการจะรู้ว่าความจริงคืออะไร ใครต้องการและมีแผนการณ์จะทำอะไร ทั้งเก็นโด, เซเล่, แผนพัฒนามนุษยชาติ เขาเป็นหนึ่งในไม่กี่คนที่รู้ความลับจำนวนมาก

##### ฮีวงะ มาโกโตะ
ร้อยโท ฮีวงะ มาโกโตะ (日向 マコト) เป็นเจ้าหน้าที่ประจำแผนกสั่งการ ศูนย์บัญชาการเนิร์ฟ เขาเป็นพวกบ้าหนังสือ และมักจะเอาการ์ตูนมาอ่านเวลาว่าง

##### อิบุกิ มายะ
ร้อยโทหญิง อิบุกิ มายะ (伊吹 マヤ) เจ้าหน้าที่ประจำแผนกสั่งการ ศูนย์บัญชาการเนิร์ฟ เธอมีความชื่นชมในตัว ดร. อากางิ ริตสึโกะมาก และมักจะเรียกริตสึโกะว่า "รุ่นพี่" เสมอ

##### อาโอบะ ชิเงรุ
ร้อยโท อาโอบะ ชิเงรุ (青葉 シゲル) เจ้าหน้าที่ประจำแผนกสั่งการ ศูนย์บัญชาการเนิร์ฟ เขามักจะนำกีตาร์ขึ้นมาเล่นในเวลาว่าง

## เทวทูต

หมวดหมู่:อีวานเกเลียน
พรรคแรงงานอินโดนีเซีย

**พรรคแรงงานอินโดนีเซีย** (; , PBI) เป็นพรรคการเมืองในประเทศอินโดนีเซีย พรรคนี้ก่อตั้งในฐานะสหภาพการค้าระดับชาติในชื่อแนวร่วมแห่งชาติอินโดนีเซียเมื่อ 15 กันยายน พ.ศ. 2488 และหลังจากมีการประชุมใหญ่เมื่อ 9 พฤศจิกายน พ.ศ. 2488 ได้ตัดสินใจเปลี่ยนเป็นพรรคการเมืองใช้ชื่อพรรคแรงงานอินโดนีเซีย ในช่วงแรก พรรคนี้ทำงานอย่างโดดเดี่ยว ในขณะที่ญี่ปุ่นเข้ายึดครองใน พ.ศ. 2489 เซเตียจิดซึ่งลี้ภัยไปเนเธอร์แลนด์ได้กลับมายังอินโดนีเซีย และเป็นหัวหน้าพรรค เซเตียจิดเข้ามากุมอำนาจในพรรคและมีความสัมพันธ์อันดีกับรัฐบาลซูการ์โน และมีความใกล้ชิดกับพรรคสังคมนิยม

พรรคนี้เข้าร่วมกับกลุ่มสนับสนุนรัฐบาลที่เรียก *กนเซนสตราซี นาซียนนัล* ที่ก่อตั้งขึ้นในเดือนพฤษภาคม พ.ศ. 2489 ในเดือนตุลาคม พ.ศ. 2489 รัฐบาลได้ขยายแนวร่วมออกไปเพื่อรวมผู้นำจากหลายพรรคกการเมือง แนวร่วมใหม่ที่เรียกซายับกีรีได้สนับสนุนข้อตกลงลิงกายาตีกับรัฐบาลเนเธอร์แลนด์ ซายับกีรีนี้ประกอบด้วยพรรคแรงงานอินโดนีเซีย พรรคสังคมนิยม เปซินโด และพรรคคอมมิวนิสต์อินโดนีเซีย ต่อมาซายับกีรีเปลี่ยนชื่อเป็นแนวร่วมประชาธิปไตยประชาชน

## การสลายตัว
ในปลายเดือนสิงหาคม พ.ศ. 2491 ได้รวมพรรคแรงงานอินโดนีเซียเข้ากับพรรคคอมมิวนิสต์อินโดนีเซีย ในเดือนธันวาคม พ.ศ. 2492 กลุ่มหนึ่งของพรรคได้ออกมาปฏิเสธการรวมตัวกับพรรคคอมมิวนิสต์และก่อตั้งพรรคใหม่คือพรรคแรงงาน นำโดยอดีตหัวหน้าพรรคสังคมนิยม อิสกันดาร์ เทยาซุกมานา

## อ้างอิง

หมวดหมู่:ขบวนการทางการเมืองในประเทศอินโดนีเซีย
พระวรปิตา

**พระวรปิตา** เป็นพระราชบิดาของพระเจ้าวรวงศาธรรมิกราช นามเดิมไม่ปรากฏ เมื่อพระหน่อแก้วกุมารสวรรคต ทางราชสำนักล้านช้างได้เลือกเจ้าวรวงศาขึ้นเป็นกษัตริย์เมื่อ พ.ศ. 2139 แต่เนื่องจากขณะนั้น เจ้าวรวงศาพระชนม์เพียง 13 พรรษา จึงให้พระวรปิตาขึ้นเป็นผู้สำเร็จราชการ จนกระทั่งพระเจ้าวรวงศาพระชนม์ครบ 15 พรรษา พระวรปิตาไม่ยอมคืนอำนาจแต่ต้องการกำจัดพระเจ้าวรวงศาเพื่อเป็นกษัตริย์เสียเอง จึงเกิดรบพุ่งกับพระยาแสนหลวงที่เป็นญาติฝ่ายมารดาของพระเจ้าวรวงศา ในที่สุดได้ไกล่เกลี่ยกัน พระเจ้าวรวงศาได้ขึ้นครองราชย์ดังเดิม

ต่อมา ใน พ.ศ. 2140 พระวรวงศากับพระยาแสนหลวงยกทัพไปกวาดต้อนครัวลาวที่เชียงใหม่ที่ถูกกวาดต้อนไปแต่ครั้งพม่าตีล้านช้างกลับมา พระวรปิตาถือโอกาสนี้ก่อกบฏ โดยเมื่อทัพของพระเจ้าวรวงศาและพระยาแสนหลวงกลับมาถึงใน พ.ศ. 2142 พระวรปิตาสั่งปิดประตูเมือง ไม่ให้เข้าเมือง เกิดรบพุ่งกัน 4 เดือน พระเถระอาวุโสจึงไกล่เกลี่ยให้คืนดีกัน พระวรปิตาได้เป็นเจ้าเมืองมรุกขนครหรือนครพนม ต่อมาใน พ.ศ. 2145 พระเจ้าวรวงศายกทัพขึ้นไปหลวงพระบางเพื่อตั้งรับทัพพม่าที่เข้ามาตีไทใหญ่ พระวรปิตาก่อกบฏ ยกทัพมายึดเวียงจันทน์ พระเจ้าวรวงศาจึงให้พระยาแสนหลวงยกทัพมายึดเวียงจันทน์คืน พระวรปิตาเป็นฝ่ายแพ้หลบหนีไป ก่อนจะถูกจับตัวได้ที่เมืองปากซัน หลังจากนั้น พระวรปิตาได้ขออภัยโทษและออกบวชตลอดชีวิต

## อ้างอิง
* มหาบุนมี เทบสีเมือง. ความเป็นมาของชนชาติลาว เล่ม 2 อาณาจักรลาวล้านช้างตอนต้น. แปลโดย ไผท ภูธา. กทม. สุขภาพใจ. 2554. หน้า 318 - 323
หมวดหมู่:พระมหากษัตริย์ล้านช้าง
คารา (สตูดิโอ)

**คารา** () หรือชื่อทางการตลาดคือ **สตูดิโอคารา** (Studio Khara) เป็นบริษัทผลิตอนิเมะของญี่ปุ่นที่เป็นที่รู้จักจากผลงานเรื่อง  *[[อีวานเกเลียน: รีบิวด์ออฟอีวานเกเลียน|รีบิวด์ออฟอีวานเกเลียน]]* ก่อตั้งโดย ฮิเดะอะกิ อันโนะ เมื่อเดือนพฤษภาคม พ.ศ. 2549 โดยผู้กำกับอันโนะได้แยกตัวออกมาจากไกแน็กซ์ ตัวเขาดำรงตำแหน่งประธานบริหารและหัวหน้าผู้กำกับภาพ ชื่อคารา มาจากคำในภาษากรีก χαρα ที่มีความหมายว่า "สนุก" 

## ประวัติศาสตร์
ผู้สนับสนุนหลักที่นำกลับมาทำงานในโปรเจ็กต์ใหม่ ได้แก่ ผู้กำกับ Kazuya Tsurumaki, ผู้ออกแบบตัวละคร Yoshiyuki Sadamoto, ผู้วาดสตอรี่บอร์ด Shinji Higuchi, ผู้แต่ง Shirō Sagisu และอนิเมเตอร์ Mahiro Maeda

ในปี 2559 Khara ฟ้อง Gainax เป็นเงิน 100 ล้านเยนสำหรับค่าสิทธิที่ค้างชำระจากข้อตกลงที่ Khara จะได้รับค่าลิขสิทธิ์จากรายได้ที่ได้รับจากผลงานและทรัพย์สินที่ผู้ก่อตั้ง Hideaki Anno เคยทำงานอยู่ คดีดังกล่าวกล่าวหาว่า Gainax จ่ายค่าลิขสิทธิ์ล่าช้าและเป็นหนี้ก้อนโตกับ Khara ซึ่งให้ยืมเงิน 100 ล้านเยนในเดือนสิงหาคม 2014 แต่ยังไม่ได้รับชำระเงินกู้

## ผลงาน
### ภาพยนตร์อนิเมะ
**[[อีวานเกเลียน: 1.0 กำเนิดใหม่วันพิพากษา]]* (1 กันยายน 2007) – งานผลิตแอนิเมชัน
**[[โปเนียว ธิดาสมุทรผจญภัย]]* (19 กรกฎาคม 2008) – ร่วมสร้าง
**[[อีวานเกเลียน: 2.0 อุบัติการณ์วันล้างโลก]]* (27 มิถุนายน 2009) – งานผลิตแอนิเมชัน
**[[โมบิลสูทกันดั้มดับเบิลโอ เดอะมูฟวี่: การตื่นของผู้บุกเบิก]]* (18 กันยายน 2010) - งานจับภาพกราฟิกส์
**[[Ghost in the Shell: S.A.C. Solid State Society|Ghost in the Shell: S.A.C. Solid State Society 3D]]* (26 มีนาคม 2011) - งานลงสี
**[[ป๊อปปี้ ฮิลล์ ร่ำร้องขอปาฏิหาริย์]]* (16 กรกฎาคม 2011) – ร่วมสร้าง
**Kantoku Shikkaku* (3 กันายน 2011) - งานผลิตแอนิเมชัน
**Kyoshinhei Tokyo ni Arawaru* (10 กรกฎาคม 2012) - ผลิตเอง
**[[คู่จี๊ดชีวิตอัศจรรย์]]* (21 กรกฎาคม 2012) - งานอินบีทวีน
**[[อีวานเกเลียน: 3.0 You Can (Not) Redo]]* (17 พฤศจิกายน 2012) –  งานผลิตแอนิเมชัน
**[[ปีกแห่งฝัน วันแห่งรัก]]* (20 กรกฎาคม 2013) - ร่วมสร้าง
**[[Puella Magi Madoka Magica: The Movie|Puella Magi Madoka Magica: Rebellion]]* (26 ตุลาคม 2013) – ร่วมสร้าง
**อีวานเกเลียน: 3.0 1.0* –  งานผลิตแอนิเมชัน

## แหล่งข้อมูลอื่น
*   
* 

## อ้างอิง


หมวดหมู่:บริษัทอนิเมะ

หมวดหมู่:สตูดิโอแอนิเมชันญี่ปุ่น
หมวดหมู่:สตูดิโอแอนิเมชันในโตเกียว
ดอกไม้ใต้เมฆ

** ดอกไม้ใต้เมฆ ** เป็นละครแนว  โรแมนติก - ดราม่า - แอ็กชั่น - คอมเมดี   นำมาสร้างเป็นละครโทรทัศน์ทาง สถานีโทรทัศน์ไทยทีวีสีช่อง 3 สร้างโดย  บริษัท เป่า จิน จง บทประพันธ์โดย สิริพิรี (ปรียานุช ปานประดับ) บทโทรทัศน์โดย ณ รัก สราญอารมณ์ กำกับการแสดงโดย นพพล โกมารชุน, ราชิต กุศลคูณสิริ นำแสดงโดย เด่นคุณ งามเนตร มทิรา ตันติประสุต พริมา พันธุ์เจริญ ออกอากาศทุกวันศุกร์ เวลา 20.00 - 20.15 น. และรับชมต่อเนื่องในเวลา 20.55 - 23.10 น. และเสาร์–อาทิตย์ เวลา 20.15 - 22.45 น. เริ่มตอนแรกวันที่ 27 ธันวาคม พ.ศ. 2558 - 31 มกราคม พ.ศ. 2559 

## เรื่องย่อ
เกิดกบฏขึ้นในวังใต้เมฆ แห่งแคว้นเวียงพะเนิน เจ้าชายธาวิณดรณสกลสิทธิ์ เจ้าชายรัชทายาทของเจ้าสัตยาสกลสิทธิ์ ต้องหนีการตามล่าของสามนายพลโหด ภูผา อินทรี และขุนพล โดยมีองครักษ์ กามิน และลูกชาย แทน พาหนีข้ามแดน ธาวินต้องปกปิดฐานะที่แท้จริง มาซ่อนตัวอยู่ในประเทศไทย

## นักแสดง

## เพลงประกอบละคร
* เพลง **เอื้อมไม่ถึง** (เพลงเปิดเรื่อง) ขับร้องโดย  เด่นคุณ งามเนตร
* เพลง **ไม่มีเธอ ฉันไม่มีใคร** (เพลงปิดเรื่อง) ขับร้องโดย ตีน่า พิมพ์รดาภา ไรท์
* เพลง **รัวรัว** ขับร้องโดย แยม มทิรา
* เพลง **เปิดใจฉันก่อน** ขับร้องโดย ขวัญ เชตชวิน
* เพลง **มารักให้เข้าใจ** ขับร้องโดย แยม มทิรา & ขวัญ เชตชวิน
* เพลง **I'm so lonely** ขับร้องโดย ขวัญ เชตชวิน

## การออกอากาศในต่างประเทศ
* ประเทศกัมพูชา สถานีโทรทัศน์ช่องพีเอ็นเอ็น (2560) 21:00 MON - WED (เริ่มตอนแรก วันที่   2560)

## อ้างอิง

## แหล่งข้อมูลอื่น
* เรื่องย่อละคร ดอกไม้ใต้เมฆ : เว็บทรูไลฟ์
* คลิปตัวอย่าง ละคร ดอกไม้ใต้เมฆ : at712.com 
* 
* เรื่องย่อละคร ดอกไม้ใต้เมฆ : เว็บกระปุกดอตคอม

หมวดหมู่:ละครโทรทัศน์
หมวดหมู่:ละครโทรทัศน์ไทยในปี พ.ศ. 2558
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์โดยเป่าจินจง
หมวดหมู่:ละครโทรทัศน์ที่กำกับโดย นพพล โกมารชุน
ฟลายมีทูเดอะมูน

**"ฟลายมีทูเดอะมูน"** (Fly Me to the Moon) หรืออีกชื่อคือ **"อินอะเธอร์เวิร์ด"** (In Other Words) เป็นเพลงสากลอมตะ ออกซิงเกิลครั้งแรกในปี ค.ศ. 1954 โดย เคย์ บัลลาร์ด หลังจากนั้นก็ถูกนำมาบันทึกเสียงโดยใส่ทำนองแนวแจ็สอยู่หลายต่อหลายครั้ง จนในที่สุดก็กลายเป็นเพลงในวัฒนธรรมสมัยนิยม โดยฉบับที่นิยมที่สุดคือฉบับที่ร้องโดย แฟรงก์ ซินาตรา ในปี 1964

ในปี 1999 หอเกียรติยศนักแต่งเพลงสหรัฐอเมริหา ได้ยกให้เพลงฟลายมีทูเดอะมูน เป็น "เพลงค้างฟ้า" (Towering song) นอกจากนี้ เพลงฟลายมีทูเดอะมูน ยังถูกเปิดระหว่างปฏิบัติการอะพอลโล 10 ขององค์การนาซาในขณะที่กำลังโคจรรอบดวงจันทร์ ต่อมาในปฏิบัติการอะพอลโล 11 บัสซ์ อัลดริน นักบินอวกาศได้เปิดเพลงฟลายมีทูเดอะมูน ฉบับแฟรงก์ ซินาตรา จากเครื่องเล่นเพลงพกพาระหว่างที่เขาลงไปเหยียบผิวดวงจันทร์ นับเป็นบทเพลงแรกของมนุษยชาติที่ถูกได้ยินบนดวงจันทร์

## แหล่งข้อมูลอื่น
* 
* ASCAP Foundation: Bart Howard Provides A Musical Gift

หมวดหมู่:ซิงเกิลในปี พ.ศ. 2497
หมวดหมู่:ซิงเกิลในปี พ.ศ. 2507
หมวดหมู่:ซิงเกิลอันดับ 1 ในบิลบอร์ดฮอต 100
บอร์นทูดาย (อัลบั้ม)

***บอร์นทูดาย*** () คือสตูดิโออัลบั้มลำดับที่สองของลานา เดล เรย์ นักร้อง นักแต่งเพลงหญิงชาวอเมริกัน ออกจำหน่ายเมื่อวันที่ 27 มกราคม พ.ศ. 2555 โดยค่ายอินเตอร์สโคป โพลีดอร์ และสเทรนเจอร์ ในอัลบั้มนี้เพื่อให้ได้ดนตรีตามที่เธอต้องการ เดลเรย์ได้ทำงานร่วมกับโปรดิวเซอร์หลายคน ประกอบด้วย แพทริก เบอร์เกอร์, เจฟฟ์ บาห์สเกอร์, คริส ไบรด์, อีมิล เฮย์นี, จัสติน ปาร์กเกอร์, ริก โนเวลส์, รอบอป็อป และอัล ชัซ การบันทึกเสียงส่วนใหญ่พวกเขาพยายามให้ออกมาในแนวบาโรกป็อป ที่มีอิทธิพลเพิ่มเติมมาจากเพลงแนวออลเทอร์นาทิฟ ฮิปฮอป และทริปฮอป ความคิดเห็นจากนักวิจารณ์ดนตรีร่วมสมัยที่ต่ออัลบั้ม*บอร์นทูดาย* นั้นถูกแบ่งออก โดยบางส่วนนั้นยกย่องในด้านการผลิตที่โดดเด่น ในขณะเดียวกันความซ้ำซากของมันและเนื้อหาที่เร้าอารมณ์เป็นแนวโน้มที่ทำให้โดนร้องเรียนอยู่เป็นประจำ อัลบั้มเปิดตัวที่อันดับ 2 ในชาร์ต''บิลบอร์ด'' 200 มียอดขาย 77,000 ชุด ในสัปดาห์แรก อัลบั้มนี้ได้รับรางวัลแผ่นเสียงทองคำขาวสำหรับยอดขายกว่า 1 ล้านชุดโดยสมาคมผู้ประกอบกิจการเพลงของสหรัฐอเมริกา ทั้งนี้*บอร์นทูดาย*ได้ทำอันดับได้สูงสุดที่อันดับ 11 ในอินเตอร์เนชั่นแนลเรเคิดส์ชาร์ต และในเดือนกรกฎาคม พ.ศ. 2557 อัลบั้มนี้มียอดขายทั่วโลกมากกว่า 4 ล้านชุด  เมื่อนับรวมกับอีพี*[[พาราไดซ์]]* และอัลบั้มรีแพ็กเกจด้วยแล้ว จะมียอดขายรวมทั้งหมดมากกว่า 7 ล้านชุด

หลังจากบรรลุผลสำเร็จในการเปิดตัวรอบปฐมทัศน์ผ่านเครือข่ายออนไลน์ในวันที่ 29 มิถุนายน พ.ศ. 2555 "วิดิโอเกมส์" ได้ถูกเลือกเป็นซิงเกิลนำที่ถูกปล่อยจากอัลบั้ม*บอร์นทูดาย*ในวันที่ 17 ตุลาคม พ.ศ. 2555 โดยทำอันดับได้สูงสุดที่อับดับ 91 บนชาร์ต''บิลบอร์ด'' ฮอต 100 ตามด้วยซิงเกิล "บอร์นทูดาย", "ออฟทูเดอะเรซิส", "บลูยีนส์", "ซัมเมอร์ไทม์แซดเนสส์", "เนชั่นแนลแอนเธม", และ"ดาร์กพาราไดซ์" ซิงเกิล "ซัมเมอร์ไทมม์แซดเนสส์" ได้ถูกปล่อยอีกครั้งหนึ่งในวันที่ 11 กรกฎาคม พ.ศ. 2556 เป็นฉบับรีมิกซ์จากเซดริค เจอร์เวียส และเป็นซิงเกิลที่ทำอันดับสูงสุดของเดลเรย์ในสหรัฐอเมริกา โดยอยู่ที่อันดับ 6 บนชาร์ต*บิลบอร์ด* ฮอต 100 นอกจากนี้เดลเรย์ยังได้โปรโมตอัลบั้มนี้โดยการแสดงถ่ายทอดสดผ่านรายการโทรทัศน์หลายแห่ง รวมถึงการแสดงสดในรายการ*[[แซตเทอร์เดย์ไนต์ไลฟ์]]*ที่ได้รับการวิพากษ์วิจารณ์อย่างกว้างขวาง *บอร์นทูดาย*ได้ออกวางจำหน่ายอีกครั้งหนึ่งในวันที่ 9 พฤศจิกายน พ.ศ. 2555 มีชื่อฉบับว่า *[[เดอะพาราไดซ์อิดิชั่น]]* ซึ่งเป็นชุดที่มาพร้อมกับอีพีที่สามของเธอ*[[พาราไดซ์]]*

## รายชื่อเพลง

## ชาร์ต

### ชาร์ตประจำสัปดาห์

### ชาร์ตสิ้นปี

### ชาร์ตทศวรรษ

## ยอดจำหน่าย

## อ้างอิง
 



หมวดหมู่:อัลบั้มเพลงในคริสต์ทศวรรษ 2010
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2555
หมวดหมู่:อัลบั้มเพลงของลานา เดล เรย์
หมวดหมู่:อัลบั้มเพลงของค่ายอินเตอร์สโคปเรเคิดส์
รายชื่อรองประธานวุฒิสภาไทย

**รายนามรองประธานวุฒิสภาของไทย**

## รายนาม

พลตำรวจเอก จงรัก จุฑานนท์ เป็นรองประธานวุฒิสภาคนที่หนึ่งระหว่างวันที่ 9 ถึง 24 พฤษภาคม 2557

## อ้างอิง
* ทำเนียบรองประธานคนที่หนึ่ง 
* ทำเนียบรองประธานคนที่สอง 

## ดูเพิ่ม
* รายชื่อประธานวุฒิสภาไทย
* รายชื่อประธานสภาผู้แทนราษฎรไทย
** รายชื่อรองประธานสภาผู้แทนราษฎรไทย

หมวดหมู่:การเมืองไทย
รองประธานวุฒิสภาไทย
พรมมิ

**พรมมิ** (; ) เป็นพืชอายุหลายปี อยู่ในวงศ์เทียนเกล็ดหอย (Plantaginaceae) พบขึ้นตามริมน้ำและที่ชื้นแฉะทั่วไป

## ลักษณะทางพฤกษศาสตร์
พรมมิเป็นพืชขนาดเล็ก ลำต้นเลื้อยไปตามพื้นดินที่มีความชุ่มชื้นหรือมีน้ำขัง ลำต้นเกลี้ยง อวบน้ำ ใบเป็นใบเดี่ยวรูปไข่กลับ ออกตรงข้ามกันแบบเป็นคู่ ไม่มีก้านใบ ขอบใบเรียบ ดอกเป็นดอกเดี่ยวสมบูรณ์เพศ ออกตามซอกใบ สีม่วงอ่อน กลีบเลี้ยงมี 5 กลีบ โคนติดกันเป็นรูปกรวย กลีบดอกเชื่อมติดกันเป็นหลอด ปลายแยกเป็น 5 แฉก เกสรตัวผู้มี 4 อัน รังไข่มี 2 ช่อง ผลเป็นผลแห้ง แตกได้

## ประโยชน์
ในพรมมิมีสารสำคัญในกลุ่มแอลคาลอยด์ เช่น บรามิน (brahmine), นิโคติน และสารกลุ่มซาโปนิน มีคุณสมบัติช่วยในการเรียนรู้และจดจำ ช่วยลดอาการวิตกกังวล ลดอาการซึมเศร้า และต้านอาการชัก

ในทางการแพทย์แผนไทย พรมมิทั้งต้นมีรสเย็นหวาน ช่วยบำรุงประสาท แก้ลมบ้าหมู แก้ไข้ แก้ร้อนในกระหายน้ำ ขับปัสสาวะ ขับพยาธิ ขับเสมหะ แก้หืด และบำรุงหัวใจ ส่วนการแพทย์อายุรเวท ระบุว่า พรมมิมีรสขมหวาน ใช้เป็นยาเย็น มีฤทธิ์ทำให้สงบ ลดอาการผิดปกติทางสมอง เสริมสร้างการทำงานของสมอง เสริมสร้างระบบประสาท ช่วยในการเผาผลาญอาหาร ช่วยในการนอนหลับ และช่วยรักษาผิวพรรณ

## อ้างอิง

## แหล่งข้อมูลอื่น
* 
* 

หมวดหมู่:วงศ์เทียนเกล็ดหอย
หมวดหมู่:สมุนไพร
จูบ (เพลงประกอบละคร)

**"จูบ"** เป็นเพลงประกอบละครโทรทัศน์เรื่อง หนึ่งในทรวง ขับร้องโดย จิรายุ ตั้งศรีสุข และ อุรัสยา เสปอร์บันด์ ออกอากาศทาง ไทยทีวีสีช่อง 3 ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส เป็นการจับไมค์ร้องเพลงร่วมกันครั้งแรกของ เจมส์ และ ญาญ่า เป็นการประสานสองพลังเสียง ระหว่างหนึ่งเสียงนุ่มอบอุ่น และหนึ่งเสียงใสซึ้ง 

มิวสิกวีดิโอเพลง "จูบ" เผยแพร่ครั้งแรกในวันที่ 28 เมษายน พ.ศ. 2558 โดยเนื้อหาเพลงเล่าถึง เวลานึกถึงรอยจูบใครสักคนจะทำให้เรามีอารม­ณ์เขินๆ หวิวๆ เพราะไม่สามารถเอาภาพนั้นออกจากความคิดได้ แม้จะเป็นเพลงย้อนยุค แต่ยังคงมีความร่วมสมัยที่วัยหนุ่มสาวสามา­รถฟังได้ 

เพลง จูบ ได้มีสังกัดรอง อาทิ ช่อง 3 เอชดี จีเอ็มเอ็ม แกรมมี่ ช่องวัน 31 จีเอ็มเอ็ม 25 แอ็กซ์ แชนแนล แบงแชนแนล ในรายการ ไฟว์ไลฟ์

## การตอบรับ
เพลง **"จูบ"** ติดอันดับที่ 8 จากการจัดอันดับของ ไอทูนส์สโตร์ไทยแลนด์ ท็อปชาร์ต หรือ ไอทูนส์ ในหัวข้อ 100 เพลงที่คนไทยโหลดมากที่สุดบน iTunes Thais ประจำวันที่ 30 เมษายน พ.ศ. 2558 

### ชาร์ต

## เพลงอื่นที่เกี่ยวข้อง
* เพลง **หนึ่งเดียวคือเธอ** - ขับร้องโดย จิรายุ ตั้งศรีสุข 
* เพลง **หนึ่งเดียวคือเธอ** - ขับร้องโดย One Voice 
* เพลง **ปลายทาง** - ขับร้องโดย เมย์ ฝนพา (The Voice Thailand) 

## อ้างอิง

หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยณรงค์วิทย์ เตชะธนะวัฒน์
หมวดหมู่:ซิงเกิลในสังกัดแชนเดอเลียร์มิวสิก
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดจีเอ็มเอ็ม แกรมมี่